CELEX: 22018D1774
Language: mt
Date: 2017-02-03 00:00:00
Title: Deċiżjoni tal-Kumitat Konġunt taż-ŻEE Nru 40/2017 tat-3 ta’ Frar 2017 li temenda l-Anness XIII (Trasport) u l-Protokoll 37 (li fih il-lista prevista fl-Artikolu 101) tal-Ftehim ŻEE [2018/1774]

22.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 297/51
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 40/2017
         tat-3 ta’ Frar 2017
         li temenda l-Anness XIII (Trasport) u l-Protokoll 37 (li fih il-lista prevista fl-Artikolu 101) tal-Ftehim ŻEE [2018/1774]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni tal-Kummissjoni (UE) 2016/566 tal-11 ta' April 2016 dwar it-twaqqif ta' Grupp ta' Tmexxija ta' Livell Għoli dwar il-Governanza tas-Sistema u tas-Servizzi Marittimi Diġitali u li tħassar id-Deċiżjoni 2009/584/KE (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Biex il-Ftehim ŻEE jiffunzjona sew, il-Protokoll 37 tal-Ftehim ŻEE jrid jiġi estiż sabiex jinkludi l-Grupp Ewropew ta' Regolaturi għas-Servizzi Awdjoviżivi stabbilit bid-Deċiżjoni tal-Kummissjoni (UE) 2016/566, u l-Anness XIII għandu jiġi emendat sabiex jispeċifika l-proċeduri ta' assoċjazzjoni ma' dan il-Grupp.
                  
               
                     (3)
                  
                  
                     Għalhekk, l-Anness XIII u l-Protokoll 37 tal-Ftehim ŻEE għandhom jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            It-test tal-punt 55ab (id-Deċiżjoni tal-Kummissjoni 2009/584/KE) fl-Anness XIII mal-Ftehim ŻEE jinbidel b’li ġej:
            
               “32016 D 0566: Deċiżjoni tal-Kummissjoni (UE) 2016/566 tal-11 ta' April 2016 dwar it-twaqqif ta' Grupp ta' Tmexxija ta' Livell Għoli dwar il-Governanza tas-Sistema u tas-Servizzi Marittimi Diġitali u li tħassar id-Deċiżjoni 2009/584/KE (ĠU L 96, 12.4.2016, p. 46).
               Il-modalitajiet għall-assoċjazzjoni tal-Istati tal-EFTA skont l-Artikolu 101 tal-Ftehim:
               Kull Stat EFTA jista’, f’konformità mal-Artikolu 4 tad-Deċiżjoni tal-Kummissjoni (UE) 2016/566, jaħtar persuna biex tipparteċipa bħala osservatur fil-laqgħat tal-grupp ta’ tmexxija ta’ livell għoli għall-governanza tas-sistema u tas-servizzi marittimi.”
            
         
         
            Artikolu 2
            It-test tal-punt 34 (Il-Grupp ta’ Tmexxija ta’ Livell Għoli dwar is-SafeSeaNet) tal-Protokoll 37 tal-Ftehim ŻEE jiġi sostitut b’li ġej:
            
               “Il-grupp ta’ tmexxija ta’ livell għoli ta’ governanza tas-sistema u tas-servizzi marittimi diġitali (Deċiżjoni tal-Kummissjoni (UE) 2016/566).”
            
         
         
            Artikolu 3
            It-test tad-Deċiżjoni (UE) 2016/566 bil-lingwa Iżlandiża u b’dik Norveġiża, li għandu jiġu ppubblikat fis-Suppliment ŻEE ta’ Il-Ġurnal Uffiċjali tal-Unjoni Ewropea, għandu jkun awtentiku.
         
         
            Artikolu 4
            Din id-Deċiżjoni għandha tidħol fis-seħħ fis-6 ta' Frar 2016, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.
         
         
            Magħmul fi Brussell, it-3 ta' Frar 2017.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 96, 12.4.2016, p. 46.
         
            (*1)  L-ebda rekwiżiti kostituzzjonali ma huma indikati.